समाज के लिए मिसाल थे प्रभु दयाल गौड़ : जैन
शहरीस्थानीय निकाय, महिला एवं बाल विकास, सामाजिक न्याय अधिकारिता मंत्री कविता जैन ने कहा कि राय साहब पंडित प्रभु दयाल गौड़ समाज के लिए मिसाल थे। उन्होंने अपने जीवन को समाज को एकजुट करने तथा जरूरतमंद को सुविधाओं उपलब्ध कराने के लिए समर्पित किया। आज के युवाओं को अपने जीवन में ऐसी विचारधाराओं का पालन करना चाहिए।
शुक्रवार को गोहाना रोड स्थित ब्राह्मण भवन में राय साहब पंडित प्रभु दयाल गौड़ के जयंती समारोह में जागृति मंच एवं ब्राह्मण सभा के संयुक्त आयोजन में मुख्यातिथि के तौर पर पहुंची कविता जैन ने कहा कि राय साहब ने हरसाना कलां से अपना बेहतर जमींदारा होने बाद समाज के उत्थान और शिक्षा स्तर को उठाने को प्रयास किए। उनकी मेहनत का ही परिणाम था कि गौड़ ब्राह्मणों को कृषक श्रेणी में लाने के प्रयास को कामयाबी मिली। जरूरतमंदों के लिए भी उनका सामाजिक उत्थान अभियान लगातार जारी रहा, जिसका सामाजिक स्तर पर बदलाव के तौर पर असर भी देखने को मिला। कार्यक्रम में राय साहब के सुपुत्र एवं अधिवक्ता रघुबर दयाल गौड़, पौत्र एवं सीएम के विशेष कार्यकारी अधिकारी (शिकायत) भूपेश्वर दयाल गौड़, सांसद रमेश चंद्र कौशिक, सुरेंद्र शर्मा आदि ने हिस्सा लिया।
hin_Deva hin_Deva hin_Deva